**ANUNȚ**

**privind inițierea elaborării proiectului de hotărâre a Comisiei Electorale Centrale „Pentru modificarea Regulamentului privind particularitățile de desemnare și înregistrare a candidaților la alegerile pentru funcția de Președinte al Republicii Moldova, aprobat prin hotărârea Comisiei Electorale Centrale nr. 113 din 18 august 2016”**

Conform prevederilor Legii nr. 239/2008 privind transparența în procesul decizional și ale Hotărârii Guvernului nr. 967/2016 „Cu privire la mecanismul de consultare publică cu societatea civilă în procesul decizional”, Comisia Electorală Centrală anunță despre inițierea elaborării, începând cu data de **28 mai 2020**, a proiectului de hotărâre „Pentru modificarea Regulamentului privind particularitățile de desemnare și înregistrare a candidaților la alegerile pentru funcția de Președinte al Republicii Moldova, aprobat prin hotărârea Comisiei Electorale Centrale nr. 113 din 18 august 2016”.

În calitate de organ specializat în domeniul electoral, Comisia Electorală Centrală adoptă regulamente menite să perfecționeze procedurile electorale. Astfel, necesitatea elaborării proiectului constă în ajustarea dispozițiilor actului normativ în vigoare la normele Codului electoral, precum și îmbunătățirea prevederilor existente referitoare la procedura de desemnare și înregistrare a candidaților la alegerile pentru funcția de Președinte al Republicii Moldova.

Solicităm participarea activă a tuturor părților interesate prin prezentarea propunerilor în vederea elaborării proiectului de hotărâre.

Propunerile pot fi prezentate, până la data de **12 iunie 2020 inclusiv**, la adresa poștală: str. Vasile Alecsandri, nr. 119, mun. Chişinău, MD 2012 sau la adresa de e-mail: info@cec.md.